Audhild Solberg

Anne Audhild Solberg (født 1975) er en norsk forfatter. Hun er oppvokst i Sauland i Telemark. Solberg er cand.philol. i nordistikk fra Universitetet i Oslo og har bakgrunn fra forlagsbransjen. 

Hun skriver på både nynorsk og bokmål og arbeider også som oversetter fra engelsk, dansk og svensk.

Solberg mottok ARKs barnebokpris og Barnas bokpris for debutromanen Kampen mot superbitchene. Boken er oversatt til åtte språk. Serien om superbitchene består av i alt fire bøker. Hun har også gitt ut grøsseren Den svartkledde jenta samt barneboka Harpa, som hun mottok Bokslukerprisen og ARKs barnebokpris for. Solberg er dermed den andre forfatteren som har mottatt prisen to ganger.

 Utgivelser 
 Kampen mot superbitchene, barnebok, Aschehoug (2014)
 Superbitchene driter seg ut, barnebok, Aschehoug (2015)
 Det spøker for superbitchene, barnebok, Aschehoug (2016)
 Superbitchenes hemmelighet, barnebok, Aschehoug (2017)
Harpa, barnebok, Aschehoug (2019)
Den svartkledde jenta, ungdomsbok, Samlaget (2019)

 Referanser 

Kilder
Presentasjon av Anne Audhild Solberg i Forfatterkatalogen på Forfattersentrums nettsider

 Eksterne lenker 
 Om Kampen mot superbitchene på Aschehougs nettsider 
 Anmeldelse av Kampen mot superbitchene i Dagsavisen
 Anmeldelse av Kampen mot superbitchene på barnebokkritikk.no

Kategori:Norske barnebokforfattere